laion/Wikipedia-Exotic huggingface dataset:
আইসল্যান্ড জাতীয় ফুটবল দল

আইসল্যান্ড জাতীয় ফুটবল দল (আইসল্যান্ডীয়: Íslenska karlalandsliðið í knattspyrnu) হচ্ছে আন্তর্জাতিক ফুটবলে আইসল্যান্ডের প্রতিনিধিত্বকারী পুরুষদের জাতীয় দল, যার সকল কার্যক্রম আইসল্যান্ডের ফুটবলের সর্বোচ্চ নিয়ন্ত্রক সংস্থা আইসল্যান্ডীয় ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৪৭ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৩০ সালের ২৯শে জুলাই তারিখে, আইসল্যান্ড প্রথমবারের মতো আন্তর্জাতিক খেলায় অংশগ্রহণ করেছে; ফ্যারো দ্বীপপুঞ্জে অনুষ্ঠিত উক্ত ম্যাচে আইসল্যান্ড ফ্যারো দ্বীপপুঞ্জকে ১–০ গোলের ব্যবধানে পরাজিত করেছে। ৯,৮০০ ধারণক্ষমতাবিশিষ্ট লেগারটালসভেটলুরে স্ট্রালকারনির অকার নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় আইসল্যান্ডের রাজধানী রেইকিয়াভিকে অবস্থিত। বর্তমানে এই দলের অধিনায়কের দায়িত্ব পালন করছেন আল-আরবির মধ্যমাঠের খেলোয়াড় আরন গুন্নারসন। আইসল্যান্ড এপর্যন্ত কেবলমাত্র ১ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০১৮ ফিফা বিশ্বকাপের গ্রুপ পর্বে পৌঁছানো। অন্যদিকে, উয়েফা ইউরোপীয় চ্যাম্পিয়নশিপে আইসল্যান্ড এপর্যন্ত মাত্র ১ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ২০১৬-এর কোয়ার্টার-ফাইনালে পৌঁছানো, যেখানে তারা ফ্রান্সের কাছে ৫–২ গোলের ব্যবধানে পরাজিত হয়েছে। রুনার ক্রিস্টিনসন, রাগনার সিগুর্দসন, বিরকির মার সাইভারসন, খলবেইন সিখথরসন এবং এইদুর গুদয়নসেনের মতো খেলোয়াড়গণ আইসল্যান্ডের জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ২০১৮ সালের ফেব্রুয়ারি মাসে প্রকাশিত র‌্যাঙ্কিংয়ে আইসল্যান্ড তাদের ইতিহাসে সর্বপ্রথম সর্বোচ্চ অবস্থান (১৮তম) অর্জন করে এবং ২০১২ সালের এপ্রিল মাসে প্রকাশিত র‌্যাঙ্কিংয়ে তারা ১৩১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে আইসল্যান্ডের সর্বোচ্চ অবস্থান হচ্ছে ১৯তম (যা তারা ২০১৭ সালে অর্জন করেছিল) এবং সর্বনিম্ন অবস্থান হচ্ছে ১২৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং গ্রিনল্যান্ড কাপ চ্যাম্পিয়ন (২): ১৯৮০, ১৯৮৪ চীন কাপ রানার-আপ (১): ২০১৭ "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Courtney, Barrie (১৬ মে ২০০৮)। "Faroe Islands – List of International Matches"। RSSSF। সংগ্রহের তারিখ ৩ নভেম্বর ২০১০।  দাপ্তরিক ওয়েবসাইট (আইসল্যান্ডীয়) (ইংরেজি) ফিফা-এ আইসল্যান্ড জাতীয় ফুটবল দল ওয়েব্যাক মেশিনে আর্কাইভকৃত ২৪ জুলাই ২০১৮ তারিখে (ইংরেজি) উয়েফা-এ আইসল্যান্ড জাতীয় ফুটবল দল (ইংরেজি)
রোজা (তামিল চলচ্চিত্র)

রোজা (তামিল: ரோஜா, অনুবাদ 'গোলাপ ফুল') হচ্ছে ১৯৯২ সালের একটি তামিল ভাষার ভারতীয় চলচ্চিত্র, যা রচনা ও পরিচালনা করেছেন মণি রত্নম। চলচ্চিত্রটিতে অরবিন্দ স্বামী এবং মধু মুখ্য ভূমিকায় অভিনয় করেন। চলচ্চিত্রটি মণি হিন্দি, তেলুগু মারাঠি এবং মালায়ালাম ভাষায় অনুবাদ করে মুক্তি দিয়েছিলেন। চলচ্চিত্রটি ফিল্মফেয়ার সেরা চলচ্চিত্র পুরস্কার - তামিল জিতেছিলো। তিনটি জাতীয় চলচ্চিত্র পুরস্কার বিজয়ী এই রোজা ছিলো ১৯৯২ সালের অন্যতম জনপ্রিয় তামিল চলচ্চিত্র। ভারতে জঙ্গীবাদ নিয়ে নির্মিত এই চলচ্চিত্রটি মণি দ্বারা পরিচালিত প্রথম প্রকল্প, তিনি এর পর একই ধরনের আরো দুটি চলচ্চিত্র বানান, একটি বম্বে (১৯৯৫) অন্যটি দিল সে.. (১৯৯৭)। ভারতের অন্যতম জনপ্রিয় সঙ্গীতকার এ আর রহমান এই রোজা দ্বারা তার চলচ্চিত্র সঙ্গীত জীবন শুরু করেছিলেন এবং এই চলচ্চিত্রটির সঙ্গীত ব্যাপক জনপ্রিয় হয়েছিলো। তিনি সেরা চলচ্চিত্র সঙ্গীত পরিচালনার জন্য জাতীয় চলচ্চিত্র পুরস্কারসহ ফিল্মফেয়ার পুরস্কার সেরা সঙ্গীত পরিচালক এবং তামিলনাড়ু প্রদেশ সরকারি চলচ্চিত্র পুরস্কারঃ সেরা সঙ্গীতকার জিতেছিলেন। নব্বইয়ের দশক জুড়ে এই রোজা চলচ্চিত্রের তামিল সহ হিন্দি অনুবাদ করা গানগুলোও মুম্বই শহরে জনপ্রিয় ছিলো। এ আর রহমান এই চলচ্চিত্রে সঙ্গীত পরিচালনার জন্য শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - তামিল জিতেছিলেন। পরিচালক মণি রত্নমকে শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কার দেওয়া হয়েছিলো। কাশ্মীর প্রদেশের শ্রীনগরে সন্ত্রাসীদের সঙ্গে আধা-সামরিক বাহিনীর লড়াইয়ে ওয়াসিম খান নামক এক জঙ্গি গ্রেফতার হয়। এই কাশ্মীরেই তামিলনাড়ু থেকে নববিবাহিত দম্পতি ঋষি-রোজা বেড়াতে আসে, ঋষি একজন সরকারি কর্মকর্তা। ঋষিকে একদা ওয়াসিম খানের দলের সন্ত্রাসীরা প্রকাশ্য দিবালোকে গাড়িতে তুলে নিয়ে যায় তার স্ত্রীর সামনেই। তার স্ত্রী প্রথমে পুলিশের কাছে যায় কিন্তু কোনো সাহায্য পায়না এরপর সে কাশ্মীর রাইফেলসের সেক্টর কমান্ডার (শ্রীনগর) কর্নেল রাইয়াপ্পার কাছে সাহায্য চাইলে সে সাহায্যের প্রতিশ্রুতি দেয় এবং মূলত কর্নেল রাইয়াপ্পার সহায়তায়ই রোজা তার স্বামী ঋষিকে ফিরে পায়। অরবিন্দ স্বামী - ঋষি কুমার মধু - রোজা নছর - কর্নেল রাইয়াপ্পা জনকরাজ - আচ্ছু মহারাজ The Cinema of Mani Ratnam। Cine Central। পৃষ্ঠা 23।  Padua, Pat। "FROM THE HEART – The Films of Mani Ratnam"। Cinescene.com। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৪ এপ্রিল ২০১১।  "A.R. Rahman makes history with record breaking audio cassette sales of his debut film Roja"। India Today। ১৫ জানুয়ারি ১৯৯৪।  ইন্টারনেট মুভি ডেটাবেজে রোজা (ইংরেজি)
গোলাম (চলচ্চিত্র)

গোলাম (হিন্দি: ग़ुलाम) হচ্ছে ১৯৯৮ সালে মুক্তিপ্রাপ্ত একটি হিন্দি চলচ্চিত্র। নব্বইয়ের দশকের অন্যতম এই জনপ্রিয় চলচ্চিত্রে আমির খান এবং রাণী মুখার্জী মুখ্য ভূমিকায় অভিনয় করেন। চলচ্চিত্রটির পরিচালক ছিলেন বিক্রম ভাট। সঞ্জয় দত্ত অভিনীত ১৯৮৮ সালের চলচ্চিত্র কব্জা এর পুনঃনির্মাণ এই গোলাম, কব্জাও বিশেষ ফিল্মস প্রডাকশন দ্বারা প্রযোজিত হয়েছিলো, আর ওটি ছিলো এলিয়া কাজান পরিচালিত মার্কিন চলচ্চিত্র অন দ্য ওয়াটারফ্রন্ট (১৯৫৪) চলচ্চিত্রের পুনঃনির্মাণ। গোলাম চলচ্চিত্রে আমির আর রাণীর অভিনয় ভালো হয়েছিলো এবং চলচ্চিত্রটি তুমুল দর্শকপ্রিয়তা অর্জনে সক্ষম হয়েছিলো। এই চলচ্চিত্রের প্রত্যেকটি গান ভারতের বিভিন্ন শহরের তরুণ-তরুণীদের ভক্ত বানিয়েছিলো। আমির খান - সিদ্ধার্থ মারাঠে সিদ্ধু রাণী মুখার্জী - আলিশা মাফাতলাল দীপক তিজোরি - চার্লি শরৎ স্যাক্সেনা - রওনক রনি সিং অক্ষয় আনন্দ - হরিহর হরি মাফাতলাল, আলিশার ভাই রজিত কাপুর - জয় মারাঠে, সিদ্ধুর ভাই মিতা বশিষ্ঠ - ফাতিমা, সিদ্ধুর আইনজীবী সঙ্গীত পরিচালনার দায়িত্বে ছিলেন যতীন-ললিত ভ্রাতৃদ্বয়, গীতিকার ছিলেন ইন্দিভার, নিতিন রায়কার, সমীর এবং বিনোদ মহেন্দ্র। তুমুল জনপ্রিয় এই চলচ্চিত্রটির সঙ্গীত এ্যালবামের অডিও ক্যাসেট ১৯৯৮-'৯৯ সালে শুধু মুম্বাই শহরেই পঁচিশ লাখ কপি বিক্রী হয়েছিলো। "Ghulam - Movie - Box Office India"। www.boxofficeindia.com।  Kabzaa Remake "সংরক্ষণাগারভুক্ত অনুলিপি"। ৬ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ১২ জুলাই ২০১৮।  boxofficeindia.com/Movies/movie_detail/ghulam[স্থায়ীভাবে অকার্যকর সংযোগ] "Music Hits 1990-1999 (Figures in Units)"। Box Office India। ২ জানুয়ারি ২০১০। ২ জানুয়ারি ২০১০ তারিখে মূল থেকে আর্কাইভ করা।  ইন্টারনেট মুভি ডেটাবেজে গোলাম (ইংরেজি)
নিচিরেন

নিচিরেন (日蓮; ১৬ ফেব্রুয়ারি ১২২২ - ১৩ অক্টোবর ১২৮২) ছিলেন কামাকুরা আমলের (১১৮৫-১৩৩৩) একজন জাপানি বৌদ্ধ পণ্ডিত। জন্মকালে তার নাম ছিল জেন-নিচি-মারো (善日麿)। নিচিরেন লোটাস সূত্রের প্রতি তার প্রগাঢ় ভক্তির জন্য সুপরিচিত। তিনি লোটাস সূত্রকে শাক্যমুনি বুদ্ধর চূড়ান্ত শিক্ষা এবং বোধিলাভের একটি স্বতন্ত্র উপায় বলে দাবি করেন। তিনি বিশ্বাস করতেন যে, লোটাস সূত্র হল শাক্যমুনি বুদ্ধর কার্যকারণ সম্পর্কের নিয়ম ও কর্ম সংক্রান্ত সমস্ত উপদেশের সার। লোটাস সূত্রর ১৬ নং অধ্যায় 'তথাগতর জীবনকাল' (The Lifespan of the Thus Come One)-কে কেন্দ্র তিনি এর ব্যাখ্যা দিয়ে থাকেন , যেখানে তিনি উদ্ঘাটন করেছেন বর্তমানে সুত্রের পরবর্তী যুগে 'নাম-মিয়োহো-রেঙ্গে-কিয়ো' শব্দবন্ধটি ভজন করা হল সর্বোত্তম সাধনা। নিচিরেন জোরালো দাবি করেছিলেন যে, 'নাম-মিয়োহো-রেঙ্গে-কিয়ো' ভজন করলে তৎকালীন সামাজিক ও প্রাকৃতিক দুর্যোগসমূহ দূর করে যাবে, কেন-না পবিত্র ভূমি (Pure Land), জেন, শিঙ্গন, রিৎসু এবং টেন্ডাই ধারাগুলি জাপানকে অতিপ্রাকৃতভাবে সুরক্ষা প্রদান করতে অপারগ। লোটাস সূত্রর ওপর ভিত্তি করে তার বিদেশি আক্রমণ ও রাজনৈতিক দ্বন্দ্বের ভবিষ্যদ্বাণী জাপানে মোঙ্গল আক্রমণ ও হোজো বংশের মধ্যে বিদ্রোহের প্রচেষ্টার মাধ্যমে বাস্তবায়িত হলে জাপানের শাসনকারী হোজো বংশ নিচিরেনের ওপর ক্রুদ্ধ হন। তার ধর্মীয় নিবন্ধ রিসসো আঙ্কোকু-কে (立正安国論) (দেশের নিরাপত্তার জন্য সঠিক শিক্ষণ প্রতিষ্ঠায়) যেখানে তিনি এই ভবিষ্যদ্বাণীগুলি করেছিলেন, জাপানি ঐতিহাসিকরা তৎকালীন উদ্বেগকে চিত্রিত করা এক উৎকৃষ্ট সাহিত্য বলে গণ্য করেন। ১৮৩৫ সালে তার শিষ্যরা তাকে রিসসো দাইসি (立正大師) (সংস্কারের মহান শিক্ষক) উপাধি দেন। চিনের প্রচলিত চান্দ্র ক্যালেন্ডার অনুসারে, নিচিরেন ১২২২ সালের প্রথম মাসের ২৭ তারিখে জন্মগ্রহণ করেন, গ্রেগোরীয় সৌর ক্যালেন্ডার অনুযায়ী তার জন্ম তারিখ হল ১৬ ফেব্রুয়ারি। নিচিরেন আওয়া প্রদেশের (বর্তমানে চিবা প্রিফেকচারের অধীন) অন্তর্গত নাগাসে জেলার কোমিনাতো (বর্তমানে কামোগাওয়া নগরের একটি অংশ) গ্রামে জন্মগ্রহণ করেন। নিচিরেনের বাবা, মিকুনি-নো-তায়ু শিগেতাদা, যিনি নিকুনা শিকেতাদা জিরো নামেও পরিচিত, ছিলেন একজন জেলে এবং মায়ের নাম উমেগিকু-নিয়ো। জন্মের সময় তার বাবা-মা তার নাম রাখেন জেননিচিমারো, যার একাধিক অর্থ হল 'চমকপ্রদ সূর্য' এবং 'সৎ রবি পুত্র'। Tōkyō Kokuritsu Hakubutsukan (২০০৩)। "Dai Nichiren ten : rikkyō kaishū 750-nen kinen"। WorldCat library। Sankei Shinbunsha।  "大日蓮出版"। 日蓮正宗の専門書を扱う大日蓮出版। Dainichiren Publishing Co., Ltd.। ২০১৩।
জিমি কার্টার

জিমি কার্টার (ইংরেজি: Jimmy Carter; জন্ম: অক্টোবর ১, ১৯২৪) হচ্ছেন একজন আমেরিকান রাজনীতিবিদ, লেখক এবং ডেমোক্রেটিক পার্টির সদস্য; যিনি ১৯৭৭ থেকে ১৯৮১ সাল পর্যন্ত মার্কিন যুক্তরাষ্ট্রের ৩৯তম রাষ্ট্রপতির দায়িত্ব পাল্পন করেন। তিনি ২০০২ সালে শান্তিতে নোবেল পুরস্কার লাভ করেছেন। প্রথম জীবনে জিমি কার্টার ছিলেন একজন চীনাবাদাম বিক্রেতা। তিনি তার বাড়িতে চিনাবাদামের চাষ করতেন। পরবর্তী জীবনে রাজনীতিতে প্রবেশ করেন এবং যুক্তরাষ্ট্রের ৩৯তম রাষ্ট্রপতি হন। তার রাষ্ট্রপতিকালে ইরান জিম্মি সংকট তৈরী হয়। সেসময় এটি শিরোনামে চলে আসে। ফলে ১৯৮০ সালের রাষ্ট্রপতি নির্বাচনে রিপাবলিকান প্রার্থী রোনাল্ড রেগন-এর কাছে বিপুল ভোটে পরাজিত হন। ২য় বিশ্বযুদ্ধের পর মার্কিন ইতিহাসে প্রথমবার কোনো ক্ষমতাসীন রাষ্ট্রপতির নির্বাচনী পরাজয় ঘটে। নোবেল শান্তি পুরস্কার "Jimmy Carter | Biography, Accomplishments, Foreign Policy, Inflation, & Facts | Britannica"। www.britannica.com (ইংরেজি ভাষায়)। ২০২৪-০৬-২৭। সংগ্রহের তারিখ ২০২৪-০৬-২৮।  "James Carter"। The White House (ইংরেজি ভাষায়)। সংগ্রহের তারিখ ২০২৪-০৬-২৮।  "The Nobel Peace Prize 2002"। NobelPrize.org (ইংরেজি ভাষায়)। সংগ্রহের তারিখ ২০২৪-০৬-২৮।  উইকিউক্তিতে জিমি কার্টার সম্পর্কিত উক্তির সংকলন রয়েছে।
নর্দান ইলেকট্রিসিটি সাপ্লাই কোম্পানি পিএলসি

নর্দান ইলেকট্রিসিটি সাপ্লাই কোম্পানি পিএলসি (নেসকো নামে বেশি পরিচিত) হল বাংলাদেশ সরকারের একটি বিদ্যুৎ বিতরণ সংস্থা। এর সদরদপ্তর রাজশাহীর হেতেমখায় অবস্থিত এবং এটি বাংলাদেশ বিদ্যুৎ উন্নয়ন বোর্ডের অধীন। নেসকো ২০০৫ সালের আগস্টে ১৯৯৪ সালের পাবলিক লিমিটেড কোম্পানি আইনের অধীনে প্রতিষ্ঠিত হয়। প্রতিষ্ঠার সময় এর নাম ছিল নর্থ ওয়েস্ট জোন পাওয়ার ডিস্ট্রিবিউশন কোম্পানি লিমিটেড (সংক্ষেপে নওজোপাডিকো)। ২০০৯ সালে নেসকো বিদ্যুৎ বিতরণের জন্য রেগুলেটরি কমিশন থেকে লাইসেন্স পায়। ২০১৬ সালের ১ আগস্ট বিপিডিবির সাথে চুক্তি স্বাক্ষর করে এবং ১ অক্টোবর থেকে রাজশাহী ও রংপুর বিভাগের ১৬টি জেলায় বিদ্যুৎ বিতরণের কাজ শুরু করে। ২০১৭ সালের অক্টোবরে নাম পরিবর্তন করে নর্দান ইলেকট্রিসিটি সাপ্লাই কোম্পানি লিমিটেড - নেসকো রাখা হয়। বর্তমানে এ কোম্পানির বিদ্যুৎ বিতরণ ক্ষমতা ৯০০ মেগাওয়াট। বিদ্যুৎ, জ্বালানি ও খনিজ সম্পদ মন্ত্রণালয় (বাংলাদেশ) "বিপিডিবি-নেসকোর বিদ্যুৎ বিতরণ ক্ষমতা বাড়ছে"। বণিক বার্তা। ২০১৮-০৫-১৫ তারিখে মূল থেকে আর্কাইভ করা। সংগ্রহের তারিখ ২০১৮-০৭-১২।
জিন হারশল্ট

জিন হারশল্ট (ইংরেজি: Jean Hersholt নামে পরিচিত জঁ পিয়ের কাল বিউরন (ডেনীয়: Jean Pierre Carl Büron; ১২ জুলাই ১৮৮৬ - ২ জুন ১৯৫৬) ছিলেন একজন ডেনীয়-মার্কিন অভিনেতা। তিনি ডক্টর ক্রিশ্চিয়ান (১৯৩৭-১৯৫৪) বেতার ধারাবাহিক এবং হেইডি (১৯৩৭) চলচ্চিত্রে শ্রেষ্ঠাংশে অভিনয়ের জন্য প্রসিদ্ধ। তিনি ৭৫টি নির্বাক চলচ্চিত্র এবং ৬৫টি সবাক চলচ্চিত্র মিলে মোট ১৪০টি চলচ্চিত্রে কাজ করেছেন এবং তন্মধ্যে চারটি চলচ্চিত্র পরিচালনাও করেছেন। হারশল্ট ১৯৪৫ থেকে ১৯৪৯ সাল পর্যন্ত একাডেমি অব মোশন পিকচার আর্টস অ্যান্ড সায়েন্সেসের সভাপতি ছিলেন। তিনি ১৯৩৯ সালে মোশন পিকচার রিলিফ ফান্ডের প্রতিনিধি হিসেবে একাডেমি সম্মানসূচক পুরস্কার লাভ করেন ও ১৯৪৯ সালে অপর একবার এই পুরস্কার লাভ করেন এবং ১৯৫৫ সালে তাকে আজীবন অবদানের স্বীকৃতি হিসেবে গোল্ডেন গ্লোব সেসিল বি. ডামিল পুরস্কার প্রদান করা হয়। ১৯৫৭ সাল থেকে একাডেমি পুরস্কারের অংশ হিসেবে তার সম্মানার্থে জিন হারশল্ট মানবহিতৌষী পুরস্কার প্রদান করা হচ্ছে। দ্য লিটারেরি ডাইজেস্ট-কে দেওয়া এক সাক্ষাৎকারে তার কাছে তার নামের উচ্চারণ সম্পর্কে জানতে চাইলে তিনি বলেন তার নামের উচ্চারণ ইংরেজি ভাষায় her'sholt বা হারশল্ট; এবং ডেনীয় ভাষায় hairs'hult বা হেয়ার্সহাল্ট। মার্কিন যুক্তরাষ্ট্রে হলিউড চলচ্চিত্র শিল্পে কাজ করায় তিনি ইংরেজি ভাষায় উচ্চারিত নামেই পরিচিতি লাভ করেন। তাই এই নিবন্ধের শিরোনাম ইংরেজি উচ্চারণ অনুযায়ী রাখা হল। ফাঙ্ক, চার্লস আর্ল (১৯৩৬)। What's the Name, Please? A Guide to the Correct Pronunciation of Current Prominent Names. নিউ ইয়র্ক: ফাঙ্ক অ্যান্ড ওয়াগন্যালস। OCLC 1463642। State of California. California Death Index, 1940–1997. Center for Health Statistics, California Department of Health Services, Sacramento, California. "Jean Hersholt Humanitarian Award"। অস্কার (ইংরেজি ভাষায়)। ১৭ জুলাই ২০১৪। সংগ্রহের তারিখ ১২ জুলাই ২০১৮।  উইকিমিডিয়া কমন্সে জিন হারশল্ট সংক্রান্ত মিডিয়া রয়েছে। ইন্টারনেট মুভি ডেটাবেজে জিন হারশল্ট  (ইংরেজি)
সবচেয়ে বেশি ম্যাচ জেতা টেনিস খেলোয়াড়ের তালিকা (পুরুষ)

যুক্তরাষ্ট্রের জিমি কনর্স হচ্ছেন টেনিস ইতিহাসের সবচেয়ে বেশি ম্যাচ (১২৫৬) জেতা পুরুষ খেলোয়াড়। অন্যদিকে, বর্তমান খেলোয়াড়দের মধ্যে সবচেয়ে বেশি ম্যাচ জিতেছেন সুইজারল্যান্ডের রজার ফেদেরার (১১৬১)। তিনি সর্বোপরি দ্বিতীয় স্থানে রয়েছেন। নিচে সর্বাধিক ম্যাচ জেতা পুরুষ টেনিস খেলোয়াড়দের নাম ক্রম অনুসারে দেখানো হলঃ ১১ জুলাই ২০১৮ (2018-07-11)-এর হিসাব অনুযায়ী[হালনাগাদ]. "Tennis - ATP World Tour - Home"। ATP World Tour। সংগ্রহের তারিখ ২০১৩-০২-১১।  "FedEx ATP Reliability Index"। Association of Tennis Professionals। ২০১৩-০৩-১৭ তারিখে মূল থেকে আর্কাইভ করা। সংগ্রহের তারিখ ২০১৩-০২-১১।
সবচেয়ে বেশি ম্যাচ জেতা টেনিস খেলোয়াড়ের তালিকা (নারী)

চেকোশ্লোভাকিয়া-যুক্তরাষ্ট্রের মার্টিনা নাভ্রাতিলোভা হচ্ছেন টেনিস ইতিহাসের সবচেয়ে বেশি ম্যাচ (১৪৪২) জেতা নারী খেলোয়াড়। তিনি টেনিস ইতিহাসে পুরুষ-নারী উভয় লিঙ্গের মধ্যে সর্বাধিক ম্যাচ খেলা ও সর্বাধিক ম্যাচ জেতা খেলোয়াড়। অন্যদিকে, বর্তমান খেলোয়াড়দের মধ্যে সবচেয়ে বেশি ম্যাচ জিতেছেন যুক্তরাষ্ট্রেরর সেরেনা উইলিয়ামস (৭৯২)। তিনি সর্বোপরি পঞ্চম স্থানে রয়েছেন। নিচে সর্বাধিক ম্যাচ জেতা নারী টেনিস খেলোয়াড়দের নাম ক্রম অনুসারে দেখানো হলঃ ১১ জুলাই ২০১৮ (2018-07-11)-এর হিসাব অনুযায়ী[হালনাগাদ]. সবচেয়ে বেশি টুর্নামেন্ট জয়ী টেনিস খেলোয়াড়ের তালিকা (নারী) "Tennis - ATP World Tour - Home"। ATP World Tour। সংগ্রহের তারিখ ২০১৩-০২-১১।  "FedEx ATP Reliability Index"। Association of Tennis Professionals। ২০১৩-০৩-১৭ তারিখে মূল থেকে আর্কাইভ করা। সংগ্রহের তারিখ ২০১৩-০২-১১।
জেরাল্ড ফোর্ড

জেরাল্ড ফোর্ড (/ˈdʒɛrəld/ JERR-əld; born লেসলি লিঞ্চ কিং জুনিয়র; জন্ম জুলাই ১৪, ১৯১৩- ডিসেম্বর ২৭, ২০০৬) মার্কিন যুক্তরাষ্ট্রের ৩৮তম রাষ্ট্রপতি। তিনি মার্কিন যুক্তরাষ্ট্রের সংবিধানের ২৫তম সংশোধনীর অধীনে উপ-রাষ্ট্রপতির পদ লাভ কারী প্রথম ব্যক্তি, এবং এখন পর্যন্ত মার্কিন যুক্তরাষ্ট্রের ইতিহাসে একমাত্র রাষ্ট্রপতি যিনি রাষ্ট্রপতি বা উপরাষ্ট্রপতি - কোন পদেই নির্বাচিত হননি। তিনি ৪০তম উপ-রাষ্ট্রপতি হিসেবে দায়িত্ব পালন করেন। ঠান্ডা যুদ্ধের সময় হেলসিঙ্কি চুক্তির স্বাক্ষরের জন্য তিনি বিখ্যাত। ২০০৬ সালের ২৭ ডিসেম্বর জেরাল্ড ফোর্ড মৃত্যুবরণ করেন। "President Ford Inaugural Ceremony"। C-SPAN.org (English ভাষায়)। C-SPAN। আগস্ট ৯, ১৯৭৪। সংগ্রহের তারিখ জানুয়ারি ২৫, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) "Gerald Ford | Biography, Presidency, Accomplishments, Foreign Policy, & Facts | Britannica"। www.britannica.com (ইংরেজি ভাষায়)। সংগ্রহের তারিখ ২০২২-০১-১১।  "Gerald R. Ford"। The White House (ইংরেজি ভাষায়)। সংগ্রহের তারিখ ২০২২-০১-১১।
আমির ইলাহি

আমির ইলাহি (উর্দু: عامر الہی‎‎; উচ্চারণ; জন্ম: ১ সেপ্টেম্বর, ১৯০৮ - মৃত্যু: ২৮ ডিসেম্বর, ১৯৮০) তৎকালীন ব্রিটিশ ভারতের (অধুনা - পাকিস্তান) পাঞ্জাবের লাহোরে জন্মগ্রহণকারী আন্তর্জাতিক ক্রিকেটার ছিলেন। ভারত ও পাকিস্তান - উভয় দলের পক্ষে টেস্ট খেলেছেন তিনি। চৌদ্দজন টেস্ট ক্রিকেটারের অন্যতম একাধিক দলের পক্ষে টেস্ট ক্রিকেট খেলার সুযোগ পেয়েছেন। দলে তিনি মূলতঃ ডানহাতে লেগ ব্রেক বোলিংয়ে পারদর্শী ছিলেন। এছাড়াও, ডানহাতে নিচেরসারিতে ব্যাটিং করতেন। ঘরোয়া প্রথম-শ্রেণীর ক্রিকেটে উত্তর ভারত দলের পক্ষে খেলতেন। ১৯৩৭-৩৮ মৌসুমে দক্ষিণ পাঞ্জাব দলের বিপক্ষে ব্যক্তিগত সেরা বোলিং পরিসংখ্যান ৮/৯৪ দাঁড় করান। ১২ ডিসেম্বর, ১৯৪৭ তারিখে ভারতের সদস্যরূপে অস্ট্রেলিয়ার বিপক্ষে টেস্ট অভিষেক ঘটে আমির ইলাহি’র। এটিই ভারতের পক্ষে তার একমাত্র টেস্টে অংশগ্রহণ ছিল। ১৯৫২-৫৩ মৌসুমে পাকিস্তান টেস্ট খেলার মর্যাদা লাভের পর পাকিস্তানের পক্ষে ৫ টেস্টে অংশগ্রহণ করেছেন। ভারত বিভাজনের পর পাকিস্তানের প্রতিনিধিত্ব করেন তিনি। তিনজনের একজন হিসেবে ভারত ও পাকিস্তান - উভয় দেশের পক্ষে টেস্ট ক্রিকেটে অংশ নিয়েছেন। অন্য দু’জন হচ্ছেন আবদুল হাফিজ কারদার ও গুল মোহাম্মদ। মূলতঃ লেগ ব্রেক বোলার হিসেবে অংশগ্রহণ করলেও মাঝারিমানের সফলতা পেয়েছেন। এছাড়াও, পাকিস্তানি ক্রিকেটারদের মধ্যে প্রথম খেলোয়াড় হিসেবে টেস্টে অংশগ্রহণের মর্যাদা লাভ করেছেন তিনি। ২৮ ডিসেম্বর, ১৯৮০ তারিখে ৭২ বছর বয়সে সিন্ধু প্রদেশের করাচীতে আমির ইলাহি’র দেহাবসান ঘটে। "Amir Elahi"। ESPN Cricinfo।  "Southern Punjab v Northern India 1937-38"। Cricket Archive। সংগ্রহের তারিখ ২৬ আগস্ট ২০১৫।  আবদুল হাফিজ কারদার ইফতিখার আলি খান পতৌদি ১৯৫২-৫৩ পাকিস্তান ক্রিকেট দলের ভারত সফর দু’টি আন্তর্জাতিক দলে অংশগ্রহণকারী ক্রিকেটারদের তালিকা উইকিমিডিয়া কমন্সে আমির ইলাহি সংক্রান্ত মিডিয়া রয়েছে। ইএসপিএনক্রিকইনফোতে আমির ইলাহি (ইংরেজি) ক্রিকেটআর্কাইভে আমির ইলাহি (সদস্যতা প্রয়োজনীয়) (ইংরেজি)
ঢাকা পাওয়ার ডিস্ট্রিবিউশন কোম্পানি লিমিটেড

ঢাকা পাওয়ার ডিস্ট্রিবিউশন কোম্পানি লিমিটেড (ডিপিডিসি) হল বাংলাদেশের একটি সরকারি মালিকানাধীন বিদ্যুৎ কোম্পানি। এটি বাংলাদেশ সরকারের বিদ্যুৎ, জ্বালানি ও খনিজ সম্পদ মন্ত্রণালয়ের বিদ্যুৎ উন্নয়ন বোর্ডের অধীন এবং এটি প্রধানত ঢাকা দক্ষিণ সিটি কর্পোরেশন ও নারায়নগঞ্জ শহর এলাকায় বিদ্যুৎ পরিসেবা প্রদান করে। এর সদরদপ্তর ঢাকায় অবস্থিত। ঢাকা পাওয়ার ডিস্ট্রিবিউশন কোম্পানি লিমিটেড (ডিপিডিসি) ২৫ অক্টোবর ২০০৫ সালে ১৯৯৪ সালে'র কোম্পানি আইন অনুযায়ী গঠিত হয়। ২০০৭ সাল থেকে ডিপিডিসি তার গ্রাহকদের বিদ্যুৎ সেবা দিয়ে আসছে। ২০০৮ সালে ডিপিডিসি ঢাকা বিদ্যুৎ বিতরণ কর্তৃপক্ষ-ডেসার সকল সম্পদ ও দায় নিয়ে নতুনভাবে বাণিজ্যিক কার্যক্রম শুরু করে। এর সকল শেয়ারের মালিক সরকার। রূপকল্প : তথ্যপ্রযুক্তি ও উদ্ভাবনী কার্যক্রমের মাধ্যমে ডাটা-কেন্দ্রিক অবকাঠামো নির্মাণ, নবায়নযোগ্য বিদ্যুৎ খাতের উন্নয়ন, প্রাতিষ্ঠানিক দক্ষতা ও সক্ষমতা বৃদ্ধি এবং নির্ভরযোগ্য, প্রতিযোগিতামূলক বিদ্যুৎ সরবরাহ করে গ্রাহকগণের সন্তুষ্টি অর্জন ও দেশের সেরা বিদ্যুৎ সংস্থা হওয়া। অভিলক্ষ : নির্ভরযোগ্য বিদ্যুৎ সরবরাহের জন্য ডিপিডিসি’র সর্বস্তরের পরিচালনা পদ্ধতি ডাটা-কেন্দ্রিক বিগ ডাটা মানসিকতায় পরিবর্তন করা। উপকেন্দ্র ও বিতরণ লাইনের প্রতিটি ডিভাইস এবং মিটারিং এর সর্বক্ষেত্রে টু-ওয়ে কমিউনিকেশনসহ ডাটা-কেন্দ্রিক অবকাঠামো পরিচালনা ও রক্ষণাবেক্ষণের জন্য রি-ট্রেইনিং ও ফ্রেস রিক্রুইটমেন্ট করা। দেশের ও কোম্পানির প্রচলিত আইন ও বিধি প্রতিপালন এবং নির্দেশনা যথাযথ অনুসরণের মাধ্যমে সকল স্টেইকহোল্ডারের কাছে ডিপিডিসি-কে স্বচ্ছ ও জবাবদিহিতামূলক প্রতিষ্ঠানে পরিণত করা। "Power Division"। Bangladesh Ministry।  "Dhaka power lines to go underground soon | Dhaka Tribune"। Dhaka Tribune (ইংরেজি ভাষায়)। ২০১৭-০৪-০৫। সংগ্রহের তারিখ ২০১৭-০৪-১৮।  Manik, Julfikar Ali; Najar, Nida (২০১৪-১১-০১)। "Electricity Returns to Bangladesh After Power Failure"। The New York Times। আইএসএসএন 0362-4331। সংগ্রহের তারিখ ২০১৭-০৪-১৮।  ঢাকা পাওয়ার ডিস্ট্রিবিউশন কোম্পানি লিমিটেড (ডিপিডিসি), বাংলাদেশ জাতীয় তথ্য বাতায়ন দাপ্তরিক ওয়েবসাইট
বব বারবার

রবার্ট উইলিয়াম বব বারবার (ইংরেজি: Bob Barber; জন্ম: ২৬ সেপ্টেম্বর, ১৯৩৫) ম্যানচেস্টারের উইদিংটন এলাকায় জন্মগ্রহণকারী বিখ্যাত ও সাবেক ইংরেজ ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫৪ থেকে ১৯৬৯ সময়কালে ঘরোয়া প্রথম-শ্রেণীর ইংরেজ কাউন্টি ক্রিকেটে কেমব্রিজ বিশ্ববিদ্যালয়, ল্যাঙ্কাশায়ার ও ওয়ারউইকশায়ারের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও লেগ ব্রেক ও গুগলি বোলিংয়ে পারদর্শিতা দেখিয়েছেন বব বারবার। রুথিন স্কুলে অধ্যয়নরত অবস্থায় অসাধারণ ক্ষুদে ক্রিকেটারের মর্যাদা লাভ করেছেন। ১৯৫৫ সালে কেমব্রিজ বিশ্ববিদ্যালয়ের পক্ষে প্রথম খেলতে নামেন। তবে, শুরুতে তাকে বেশ হোচট খেতে হয়েছিল। ১৯৫৯ সালে প্রথমবারের মতো সহস্রাধিক রান তুলতে সক্ষম হন। এরপর তাকে ল্যাঙ্কাশায়ারের অধিনায়কের দায়িত্বভার অর্পণ করা হয়েছিল। কমিটির হস্তক্ষেপ ও আয়োজক দলের দর্শকদের উত্যক্ততার কারণে বারবার তার সেরা খেলা উপহার দিতে পারছিলেন না। বিশেষ করে টেস্টে অংশগ্রহণকারী লেগ স্পিনার টমি গ্রীনহাউ এবং গ্রীভস ও বুথের ন্যায় অল-রাউন্ডারের কারণে লেগ স্পিনার হতে পারেননি। এরফলে, দলে অন্তর্ভূক্তিতে তাকে বেশ কঠিন পরিস্থিতির মুখোমুখি হতে হয়। ১৯৬২ সালে জো ব্ল্যাকলেজের স্থলাভিষিক্ত হন তিনি। ওয়ারউইকশায়ারে যোগদানের পর বারবার তার প্রিয় শটগুলো খেলতে থাকেন ও ইংল্যান্ডের পক্ষে নিয়মিতভাবে উদ্বোধনী ব্যাটসম্যান হিসেবে খেলেন। সমগ্র খেলোয়াড়ী জীবনে ইংল্যান্ড দলের পক্ষে ২৮ টেস্টে অংশগ্রহণ করেছেন বব বারবার। ১৯৬৫-৬৬ মৌসুমের অ্যাশেজ সিরিজে ব্যক্তিগত সেরা ইনিংসটি উপহার দেন। সিডনিতে অনুষ্ঠিত সফরকারী ইংল্যান্ডের বিপক্ষে সিরিজের তৃতীয় টেস্টে সিডনি ক্রিকেট গ্রাউন্ডে খেলোয়াড়ী জীবনের একমাত্র সেঞ্চুরিটি করেন। ২৫৫ বলে ১৮৫ রান তুলেন তিনি। এ সময় প্রথম উইকেট জুটিতে জিওফ বয়কটের সাথে ২৩৪ রানের জুটি গড়েন। অদ্যাবধি অ্যাশেজ টেস্টের উদ্বোধনী দিনে যে-কোন ইংরেজ ক্রিকেটারের সর্বোচ্চ রানরূপে স্বীকৃত। ১৯৬৭ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন। ১৯৬৯ সালে কাউন্টি ক্রিকেট থেকে অবসরের ঘোষণা করেন বব বারবার। তবে, ১৯৭১ সাল পর্যন্ত জন প্লেয়ার লীগে অংশ নেন। জিলেট কাপের শুরুর দিকে দক্ষতা দেখাতে শুরু করলেও ৪০-ওভারের খেলায় খুব কমই সাড়া জাগাতে পেরেছেন। অবসরকালীন ব্যবসায়ে মনোনিবেশ ঘটান ও সুইজারল্যান্ডে বসবাস করতে থাকেন। Bateman, Colin (১৯৯৩)। If The Cap Fits। Tony Williams Publications। পৃষ্ঠা 17। আইএসবিএন 1-869833-21-X।  WISDEN 1960-2 Wisden. Editions for 1961, 62 and 63 Playfair Cricket Monthly 1965 ইএসপিএনক্রিকইনফোতে বব বারবার (ইংরেজি) ক্রিকেটআর্কাইভে বব বারবার (সদস্যতা প্রয়োজনীয়) (ইংরেজি)
হিমা দাস

হিমা দাস (ইংরেজি: Hima Das), (জন্ম ৯ জানুয়ারি ২০০০) একজন ভারতীয় অ্যাথলিট। তিনিই ভারতের প্রথম অ্যাথলিট যিনি যে কোনও পর্যায়ের বিশ্ব চ্যাম্পিনশিপের ট্র‌্যাক ইভেন্টে সোনা জিতেছেন। ২০১৮ সালের অনূর্ধ্ব ২০ জুনিয়র বিশ্ব চ্যাম্পিয়নশিপ, ফিনল্যান্ডের ট্যামপেয়ারে, মহিলাদের ৪০০ মিটারে স্বর্ণ পদক জিতে নিতে সময় নিয়েছেন ৫১.‌৪৬ সেকেন্ড। ২০১৮ জাকার্তা, এশিয়ান গেমসে তিনি মহিলাদের ৪০০ মিটারে রৌপ্য পদক এবং মহিলাদের ৪ x 8০০ মিটারে রিলে ও ৪*৪০০ মিটার মিশ্র রিলেতে স্বর্ণ পদক জিতেছেন। হিমা ২০০০ সালের ৯ জানুয়ারি অসমের নগাঁও জেলার ধিং গ্রামে জন্ম গ্রহণ করেন। তার পিতা রনজিৎ দাস এবং মাতা জোনালি দাস। তিনি তাদের ষষ্ঠ এবং কনিষ্ঠতম সন্তান। তার পিতা একজন চাষি। তিনি ছোটবেলা থেকেই খেলাধুলা ভালো বাসতেন, প্রথমে ফুটবল দিয়ে শুরু, স্থানীয় ছেলেদের সাথে খেলতেন, তারপর একদিন এক স্থানীয় কোচ পরামর্শ দেন অ্যাথলেটিক্স গ্রহণ করার জন্য। সেই শুরু, আর পিছনে তাকাতে হয়নি। শীঘ্রই, এক আন্তঃ জেলা প্রতিয়োগিতায়, তিনি ১০০ এবং ২০০ মিটারে স্বর্ণ পদক জিতে নেন। সেখানে, তাকে এক যুব কল্যাণ অধিদপ্তরের অ্যাথলেটিক্সের কোচ, নিপন দাস দেখতে পান এবং তার কথায়, "হিমা সস্তা স্পাকিস পরে হাওয়ার মত দৌড়েছিলেন, এমন প্রতিভা তিনি আগে কখনো দেখেননি।" নিপন দাস ঠিক করেন হিমাকে কোচিং করাবেন, তিনি হিমার পিতাকে বোঝান যে হিমার অ্যাথলেটিক্সকে ভবিষ্যৎ আছে এবং তিনি যেন হিমাকে তার গ্রাম থেকে ১৪০ কিলোমিটার দূরে গুয়াহাটিতে স্থানান্তর করার অনুমতি দেন যাতে হিমা অ্যাথলেটিক্সকে উন্নতি করতে পারে এবং অবশেষে হিমার পিতা সম্মতি দেন। হিমা সারুজাই স্পোর্টস কমপ্লেক্সের কাছাকাছি একটি ভাড়াটে বাসস্থানে থাকবার জন্য ব্যবস্থা করে দেন তার কোচ নিপন দাস এবং তিনি অবশেষে রাষ্ট্র একাডেমীতে হিমাকে ভর্তি নেওয়ার জন্য আর্জি জানান, যেহেতু একাডেমীতে শুধু বক্সিং এবং ফুটবল শেখানো হত, অ্যাথলেটিকদের জন্য কোন পৃথক উইং ছিল না, কিন্তু কর্মকর্তারা হিমার পারফরম্যান্স দেখার পর তাকে ভর্তি নেন। কোচ নিপন দাসের সহযোগিতায় এবং নিজের চেষ্টার ফলে আজ তিনি কিছু করে দেখাতে পেরেছেন। "Hima Das scripts history wins Under-20 Gold in 400m"। The Times of India। ২০১৮-০৭-১৩। সংগ্রহের তারিখ ২০১৮-০৭-১৩।  "Asian Games 2018: Hima Das wins silver in 400m with National Record"। IndiaToday.in। ২০১৮-০৮-২৬। সংগ্রহের তারিখ ২০১৮-০৮-২৬।  "From Assam's rice fields, 18-year-old Hima Das gives India its first world gold medal on track"। The Indian Express। ২০১৮-০৭-১৩। সংগ্রহের তারিখ ২০১৮-০৭-১৩।  Hima Das. IAAF. Retrieved 2018-07-13.